13 Αυγούστου, 2025

**ΔΕΛΤΙΟ ΤΥΠΟΥ**

ΜΗΝΙΑΙΕΣ ΟΙΚΟΝΟΜΙΚΕΣ ΕΞΕΛΙΞΕΙΣ: **ΙΑΝΟΥΑΡΙΟΣ-ΙΟΥΝΙΟΣ 2025**

Η Στατιστική Υπηρεσία ανακοινώνει την έκδοση του διμηνιαίου δελτίου «Μηνιαίες Οικονομικές Εξελίξεις», για την περίοδο Ιανουαρίου-Ιουνίου 2025. Στο δελτίο παρουσιάζεται η πορεία των κυριοτέρων οικονομικών εξελίξεων για την Κυπριακή Οικονομία, για τους τελευταίους μήνες μέχρι και τον Ιούνιο 2025, καθώς και συγκριτικά στοιχεία για τα τελευταία τέσσερα χρόνια, τα οποία ήταν διαθέσιμα μέχρι και τις 12 Αυγούστου 2025.



Σημείωση: Η Τάση απεικονίζει την μακροπρόθεσμη εξέλιξη μιας σειράς που παρατηρείται για μεγάλο χρονικό διάστημα. Είναι αποτέλεσμα επιρροών όπως η αύξηση του πληθυσμού, η τεχνολογική ανάπτυξη και η γενικότερη οικονομική ανάπτυξη.

Η **Μεταποιητική Παραγωγή** κατά την περίοδο Ιανουαρίου-Μαΐου 2025 σημείωσε αύξηση 2,9% σε σύγκριση με την περίοδο Ιανουάριου-Μαΐου 2024.

Το συνολικό εμβαδό των **Εγκεκριμένων Αδειών Οικοδομής** έφτασε τις 928,0 χιλιάδες τετραγωνικά μέτρα κατά τη περίοδο Ιανουαρίου-Απριλίου 2025, σημειώνοντας αύξηση 13,3% συγκριτικά με τη περίοδο Ιανουαρίου-Απριλίου 2024.

Οι συνολικές **Εγγραφές Μηχανοκίνητων** **Οχημάτων** κατέγραψαν μείωση 1,1%, φθάνοντας τις 25.954 κατά την περίοδο Ιανουαρίου-Ιουνίου 2025. Τα ιδιωτικά αυτοκίνητα σαλούν μειώθηκαν σε 17.058, σημειώνοντας μείωση 6,3% και τα ελαφρά φορτηγά αυξήθηκαν σε 2.476 σημειώνοντας άνοδο 4,5% σε σύγκριση με την περίοδο Ιανουαρίου-Ιουνίου 2024.

Ο **Δείκτης Τιμών Καταναλωτή** αυξήθηκε 0,9% κατά την περίοδο Ιανουαρίου-Ιουνίου 2025, σε σύγκριση με την αντίστοιχη περίοδο του προηγούμενου έτους.

Οι συνολικές **Εισαγωγές Αγαθών** ανήλθαν σε €6.495,6 εκ. για την περίοδο Ιανουαρίου-Ιουνίου 2025, σημειώνοντας αύξηση 15,0% και οι συνολικές **Εξαγωγές Αγαθών** ανήλθαν σε €2.624,2 εκ., σημειώνοντας επίσης αύξηση 31,4%.

Οι **Αφίξεις Περιηγητών** ανήλθαν σε 1.843.013 την περίοδο Ιανουαρίου-Ιουνίου 2025, σε σύγκριση με 1.652.475 την αντίστοιχη περίοδο του 2024, σημειώνοντας αύξηση 11,5%.

Περισσότερα στατιστικά στοιχεία είναι διαθέσιμα στο δελτίο [**Μηνιαίες Οικονομικές Εξελίξεις**](https://www.cystat.gov.cy/el/PublicationList?s=32&pcID=3) το οποίο διατίθεται σε ηλεκτρονική μορφή στη διαδικτυακή Πύλη της Στατιστικής Υπηρεσίας.

*Επικοινωνία*

Αγάθη Σωφρονίου: Τηλ:+35722602225, Ηλ. Ταχ.: [asofroniou@cystat.mof.gov.cy](mailto:asofroniou@cystat.mof.gov.cy)